Syair Perang Saudara di Pahang

==Maksud==
===Rangkap 1===
Pengarang menceritakan kisah peperangan yang pernah berlaku pada suatu masa dahulu. Kisah tersebut selalu disebut-sebut orang.
===Rangkap 2===
Putera raja yang sulung ditabalkan menjadi pemangku raja. Semenjak itu, semua pentadbiran negara diserahkan kepada baginda. Setelah menjadi raja, baginda menukar namanya kepada Bendahara Tun Tahir.
===Rangkap 3===
Encik Engku Ahmad mempunyai lima orang adik-beradik lelaki. Baginda merupakan putera raja yang tengah. Kelima-lima adaik-beraduk baginda baik dan berbudi pekerti mulia.
===Rangkap 4===
Setelah beberapa lama baginda sultan mangkat, Encik Engku Ahmad mengembara ke Singapura untuk menghilangkan kesedihan.
===Rangkap 5===
Setelah beberapa hari belayar, maka sampailah Encik Engku Ahmad di Kampung Gelam. Semasa di sana, Encik Engku Ahmad menetap di dalam kota.
===Rangkap 6===
Encik Engku Ahmad berkawan dengan Tengku Jaafar yang merupakan anakanda Sultan Singapura. Encik Engku Ahmad berasa sungguh gembira berada di sana.
===Rangkap 7===
Semasa Encik Engku Ahmad hendak pulang dari Singapura, baginda diiringi oleh semua sahabat handai dan taulan sampai ke kapal. Di Singapura m, baginda diterima baik oleh masyarakat tempatan.
===Rangkap 8===
Encik Engku Ahmad yang gagah perkasa itu memulakan pelayaran. Baginda belayar ke sebelah barat pula, iaitu menuju ke Kemaman.
===Rangkap 9===
Menurut cerita orang, Encik Engku Ahmad pun sampai di Kemaman yang menjadi tanah jajahan Sultan Terengganu.
===Rangkap 10===
Setelah beberapa hari belayar, baginda pun sampai di Kemaman. Penduduk Kemaman berpakat untuk membantu baginda menyerang Pahang.
==Tema==
Perebutan takhta kerajaan dalam kalangan anak raja Melayu. Encik Engku Ahmad belayar ke luar negara termasuk Singapura dan Terengganu untuk mendapatkan bantuan ketenteraan bagi menyerang negeri Pahang. Baginda bertindak demikian kerana tidak berpuas hati akan takhta kerajaan Pahang diwarisi oleh putera raja yang sulung.
==Persoalan==
#Kelemahan sistem warisan dalam pentadbiran kerjaan Melayu.
#Kepentingan merancrakat Melayu kerana perebutan kuasa untuk mentadbir negara.
#Sikap tolong-menolong untuk membantu orang yang ditimpa kesusahan.
==Nilai==
*Simpati dan kesudian memberi pertolongan
*Keberanian
*Menghormati tetamu
==Pengajaran==
#Kita hendaklah memiliki budi pekerti mulia agar kita mudah mendapat pertolongan apabila ditimpa kesusahan.
#Kita hendaklah berbaik-baik dengan sesiapa sahaja kerana kita hidup bermasyarakat.
#Kita hendaklah merancang terlebih dahulu sebelum membuat sesuatu tindakan.
Category:Pages
Category:"Wiki World" pages